หอการค้าไทยเผยผลการสำรวจความเชื่อมันเกี่ยวกับเศรษฐกิจไทยเดือนสิงหาคม 2561 ปรับตัวดีขึ้นอย่างต่อเนื่อง และอยู่ในระดับสูงสุดรอบในรอบ 64 เดือน
หอการค้าไทย เผยผลการสำรวจความเชื่อมันเกี่ยวกับเศรษฐกิจไทยเดือนสิงหาคม 2561 ปรับตัวดีขึ้นอย่างต่อเนื่อง และอยู่ในระดับสูงสุดรอบในรอบ 64 เดือน

นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า ผลสำรวจดัชนีความเชื่อมั่นผู้บริโภคในเดือนสิงหาคม 2561 อยู่ที่ 83.2 เพิ่มขึ้นจากเดือนก่อนที่อยู่ที่ 82.2 และสูงสุดในรอบ 64 เดือน อีกทั้งยังปรับตัวดีขึ้นจากเดือนก่อนทุกรายการโดยเฉพาะความเชื่อมั่นเกี่ยวกับสถานการณ์ในอนาคตที่ปรับตัวขึ้นอย่างต่อเนื่องจนอยู่ในระดับสูงสุดในรอบ 165 เดือน เนื่องจากผู้บริโภคเห็นว่าการส่งออกและการท่องเที่ยวที่ขยายตัวเพิ่มขึ้นจะช่วยกระตุ้นให้เศรษฐกิจไทยฟื้นตัวดีขึ้นในอนาคต นอกจากนี้พืชผลทางการเกษตรหลายรายการเริ่มปรับตัวดีขึ้นจากกำลังซื้อในหลายจังหวัดทั่วประเทศ 

ด้านเศรษฐกิจโดยรวมในเดือนสิงหาคม 2561 อยู่ที่ 69.1 ปรับลดลงจากเดือนก่อนที่อยู่ที่ 70.2 ซึ่งเป็นระดับที่สูงสุดในรอบ 43 เดือนนับตั้งแต่เดือนกุมภาพันธ์ 2558 ทั้งนี้ในเดือนสิงหาคมเห็นว่าภาวะเศรษฐกิจโดยรวมอยู่ในระดับที่ดี ปานกลาง และแย่ลงประมาณ ร้อยละ 11.1 48.1 และ 40.8 ตามลำดับ แสดงให้เห็นว่าผู้บริโภคยังคงมีความเชื่อมั่นต่อภาวะเศรษฐกิจโดยรวมไม่สูงมากนัก เนื่องจากมีความกังวลเกี่ยวกับความผันผวนของเศรษฐกิจโลกและเศรษฐกิจไทยที่ยังมีการฟื้นตัวไม่ชัดเจน

ในส่วนของดัชนีความเชื่อมั่นของผู้บริโภคเกี่ยวกับเศรษฐกิจในปัจจุบันปรับตัวดีขึ้นจากระดับ 51.2 ในเดือนก่อน ซึ่งเป็นระดับที่สูงสุดในรอบ 39 เดือนนับตั้งแต่เดือนพฤษภาคม 2558 โดยภาพรวมแล้วผู้บริโภคส่วนใหญ่มีความกังวลเกี่ยวกับภาวะเศรษฐกิจที่ยังไม่ดีเท่าที่ควรในปัจจุบัน สำหรับดัชนีความเชื่อมั่นของผู้บริโภคเกี่ยวกับเศรษฐกิจในอนาคตอีก 6 เดือนข้างหน้า ปรับตัวดีขึ้นจากระดับ 86.9 มาอยู่ที่ระดับ 88.3 อย่างไรก็ตามศูนย์พยากรณ์เศรษฐกิจและธุรกิจยังคงคาดการณ์จีดีพีปีนี้ขยายตัวได้มากกว่าร้อยละ 4.5